เเม่ผมป่วยมา2วันเเล้วมีอาการปวดหัวปวดเนื้อตัวมีผื่นขึ้นบริเวณคอ
สวัสดีค่ะ การที่มีผื่นตามร่างกายสามารถเกิดได้จากหลายสาเหตุ เช่น แพ้สิ่งสัมผัส, แพ้ยา, ผิวแห้ง, ผดร้อน, แมลงกัดต่อย, โรคผื่นภูมิแพ้ผิวหนัง, การติดเชื้อต่างๆ เป็นต้นส่วนอาการไข้ร่วมกับผื่น สามารถเกิดจากสาเหตุต่างๆ ได้แก่ ไข้ผื่นจากไวรัสเอ็บสไตบาร์, ไข้จากเชื้อไวรัส บี 19, ไข้จากหัดกุหลาบ เป็นต้นแนะนำให้สังเกตว่า มีการใช้ยา หรือสัมผัสสารที่มีโอกาสแพ้ในระยะนี้หรือไม่ หากมีควรหยุดยาหรือสิ่งสัมผัสนั้นๆ หากสงสัยการแพ้ยา ควรไปพบแพทย์เพื่อวินิจฉัยและพิจารณาการออกบัตรแพ้ยานะคะหากมีไข้สามารถรับประทานยาพาราเซตามอลร่วมกับการเช็ดตัวลดไข้ถ้าอาการต่างๆไม่ดีขึ้น แนะนำไปพบแพทย์เพื่อตรวจหาสาเหตุและรับการรักษาอย่างเหมาะสมนะคะ